March (18), Laban
Miwa mung kata kata shanu nga ai Wunpawng Ramma ni kawn No. 1 Lang na Sakhkung Mungdaw, Mangshi Ginwang Jinghpaw Wunpawng Ramma Ginlum Ganawn Mazum Hpawng hpe March shata (17) ya shani awngdang ai hte galaw la lu sai lam shiga na chye lu ai.
No. 1 Lang na Sakhkung Mungdaw, Mangshi Ginwang Jinghpaw Wunpawng Ramma Ginlum Ganawn Mazum Hpawng hpe lamu na hte maren galaw la lu sai lam hpe mung na chye lu ai.
Jahpawt miwa hkying 7:00 am to 8:00 am du hkra manam tau.
9:00 am to 12:00 pm zuphpawng ten (Sara Kaba Ja Gum kaw n'na
"DAI NI NA RAMMA HTE MYU TSAW MUNG TSAW MASA" ngu ai gabaw hpe sanglang dan sai.
12:00 pm to 2:30 pm du hkra ------------(Shat Sha ai hte Ginsup Lamang Galaw la sai.)
2:30 pm to 5:30 pm zuphpawng ten ---(Labau Sawk Sagawn Du Kaba Manam Tawng (Htoi Man) kaw n'na
"DAI NI RAMMA HTE MYU SHA LABAU LAM YAN" ngu ai hpe sang lang dan sai.
5:30 pm to 6:30 pm Shana ra ai lam shana
6:30 pm to 9:45 pm shana shat jawm sha nna zuphpawng hpe hpungdim dat sai lam na chye lu ai. N dai Ramma Zuphpawng hta Tsi Jawng ma ni marai (37), Mang Hai Sape Shalat Jawng ma ni marai (25), Munggu de na du sa ai ramma ni marai (12) hte Mangshi Ramma ni marai (68) rai nna Ramma ni yawng marai (143) tup sa du shang lawm lai wa sai lam na chye lu ai.
N dai Ramma Zuphpawng hpe Tsi Jawng ma ni hte Mangshi de magam bungli sa galaw nga ai ramma ni kawn woi awn galaw ai re lam hte Zuphpawng hta ra mara hpe gaw Mangshi na Buga hpung masha ni kawn garum madi shadaw ya ai re lam hpe mung na chye lu ai.
cym_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn